Raseinių Šaltinio progimnazijos

direktoriaus 2025 m. birželio d.

įsakymo Nr. V1-

2 priedas

**RASEINIŲ ŠALTINIO PROGIMNAZIJOS METODINIŲ GRUPIŲ NUOSTATAI**

# I SKYRIUS

# BENDROSIOS NUOSTATOS

1. Raseinių Šaltinio progimnazijos metodinių grupių veiklos nuostatai (toliau - nuostatai) nustato Raseinių Šaltinio progimnazijos (toliau – progimnazija) metodinių grupių veiklos tikslus, uždavinius, funkcijas, veiklos organizavimo ir koordinavimo tvarką.
2. Metodinės grupės savo veikloje vadovaujasi Lietuvos Respublikos švietimo įstatymu, Geros mokyklos koncepcija, Raseinių Šaltinio progimnazijos bei šiais nuostatais.
3. Šiame dokumente vartojamos sąvokos:
	1. **Metodinė veikla** – mokytojų, mokyklų vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.
	2. **Metodinė grupė** – progimnazijoje veikianti mokytojų grupė, sudaryta iš vieno ar kelių mokomųjų dalykų mokytojų pagal ugdymo sritį ar dalyką pedagoginėms, metodinėms problemoms spręsti.
	3. **Progimnazijos** **metodinė taryba** – progimnazijoje veikianti mokytojų grupė, sudaryta iš metodinių grupių pirmininkų, organizuojanti ir koordinuojanti metodinių grupių veiklą.
	4. **Metodinė priemonė** – mokytojų ar kitų autorių parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi.
	5. **Mokymo priemonės** – ugdymo procese naudojamos vaizdinės, techninės, demonstracinės, laboratorinės priemonės, prietaisai, medžiagos, mokomosios kompiuterinės priemonės, specialiųjų poreikių mokinių ugdymui naudojamos originalios ar pritaikytos mokymo priemonės.
	6. Kitos nuostatuose vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

# II SKYRIUS

# PROGIMNAZIJOS METODINIŲ GRUPIŲ VEIKLOS TIKSLAS IR UŽDAVINIAI

1. Metodinės veiklos tikslas – tobulinti mokytojų profesines kompetencijas, skleisti gerąją patirtį, įgyvendinti inovacijas ir siekti švietimo proceso veiksmingumo.
2. Metodinės veiklos uždaviniai:

5.1. užtikrinti metodinį, dalykinį bei profesinį mokytojų bendradarbiavimą;

5.2. skleisti pedagogines ir metodines naujoves, bei pedagoginę patirtį;

5.3. telkti mokytojus įgyvendinti švietimo/pedagogines inovacijas.

# III SKYRIUS

# PROGIMNAZIJOS METODINIŲ GRUPIŲ VEIKLOS ORGANIZAVIMAS, REGLAMENTAVIMAS IR KOORDINAVIMAS

1. Progimnazijos metodinių grupių veikla vykdoma vadovaujantis Raseinių Šaltinio progimnazijos nuostatais.
2. Mokytojų metodinę grupę sudaro vieno ar kelių mokomųjų dalykų mokytojai ar pagal ugdymo sritį sudaryta grupė.
3. Progimnazijoje veikia mokytojų metodinės grupės:
	1. pradinių klasių mokytojų;
	2. lietuvių kalbos ir literatūros mokytojų;
	3. užsienio kalbų mokytojų;
	4. dorinio ugdymo, gamtos, socialinių mokslų ir tiksliųjų mokslų mokytojų;
	5. kūno kultūros, menų ir technologijų mokytojų;
	6. pagalbos mokiniui specialistų;
	7. 5-8 klasių vadovų.
4. Metodinei grupei vadovauja ir jos veiklą organizuoja metodinės grupės pirmininkas, išrinktas grupės narių atviru balsavimu. Metodinės grupės pirmininkas renkamas kas du metai.
5. Metodinę grupės veiklą koordinuoja progimnazijos direktoriaus pavaduotojas ugdymui.
6. Aukščiausias metodinės grupės organas – susirinkimas.

12. Metodinės grupės pasitarimai ir susirinkimai yra protokoluojami sekretoriaus, renkamo iš metodinės grupės narių.

13. Metodinės grupės nutarimai yra teisėti, kai susirinkime dalyvauja 2/3 narių ir priimami balsų dauguma.

14. Metodinės grupės rengia metinę veiklos programą kalendoriniams metams. Programą tvirtina progimnazijos direktorius.

**IV SKYRIUS**

**PROGIMNAZIJOS METODINIŲ GRUPIŲ FUNKCIJOS**

1. Derina ugdymo srities, dalyko turinio planavimą, ugdymo organizavimą ir vertinimą.
2. Aptaria naujus dokumentus ir metodines naujoves.
3. Susitaria dėl ilgalaikių ir trumpalaikių mokomųjų dalykų planų rengimo principų ir tvarkos.
4. Suderina vadovėlių ir mokymo priemonių pasirinkimą, aptaria jų naudojimo veiksmingumą.
5. Tariasi dėl mokomųjų ir pasirenkamųjų dalykų bei jų modulių pasiūlos bei tarpdalykinės integracijos.
6. Aptaria mokinių mokymosi poreikius ir susitaria dėl gabiųjų ir mokinių, turinčių specialiųjų ugdymo (-si) poreikių, individualizuoto ugdymo.
7. Nagrinėja ugdymo sėkmingumą ir mokinių pasiekimus.
8. Tariasi dėl pedagoginių problemų sprendimo būdų ir konsultuoja mažesnę patirtį turinčius kolegas.
9. Dalinasi gerąją darbo patirtimi.
10. Stebi ir analizuoja individualią mokinių pažangą ir pasiekimus.
11. Analizuoja kvalifikacijos tobulinimo renginių kokybę, keičiasi informacija ir bendradarbiauja su kitomis metodinėmis grupėmis.
12. Teikia pasiūlymus metodinės veiklos organizavimo bei ugdymo proceso tobulinimo klausimais metodinei tarybai, mokytojų tarybai, progimnazijos direktoriui.

**V SKYRIUS**

**BAIGIAMOSIOS NUOSTATOS**

1. Progimnazijos metodinių grupių veiklos nuostatai gali būti keičiami bei papildomi metodinių grupių pirmininkų iniciatyva ir, reikalui esant, ar pasikeitus metodinę veiklą reglamentuojantiems teisės aktams, atnaujinami.
2. Naujos redakcijos nuostatai tvirtinami progimnazijos direktoriaus įsakymu.
3. Progimnazijos metodinių grupių nuostatai yra skelbiami progimnazijos internetinėje svetainėje [www.saltiniomokykla.lt](http://www.saltiniomokykla.lt)
4. Patvirtinus nuostatus, su jais supažindinami metodinių grupių nariai elektroninėmis priemonėmis Dokumentų valdymo sistemoje (DVS).

Parengė:

Direktoriaus pavaduotoja ugdymui Jolanta Stankaitienė